चंगियां गल्ला तूं रख लै मंदियां नू तू छोड़ दे...
राधेश्याममंदिर का 62वां स्थापना दिवस श्रद्धाभक्ति से मनाया गया। मंदिर प्रांगण में आयोजित समारोह में संतों के प्रवचन हुए, भजन गाए गए तथा मनभावन झांकियों का प्रदर्शन भी किया गया। मुख्य अतिथि नगर परिषद चेयरपर्सन प्रतिनिधि रविंद्र मेहता ने मंदिर समिति प्रधान संजय मेहता की अध्यक्षता में शुभारंभ किया। उन्होंने कहा कि ऐसे आयोजनों से भावी पीढ़ी में धार्मिक भावना का विकास होता है।
प्रवचन करते हुए संत सर्वयोगानंद महाराज ने कहा कि धार्मिक होने के साथ साथ हमें व्यवहारिक भी होना चाहिए। उन्होंने कहा कि तन से सेवा, वाणी से मीठा बोलना धन से दान करना चाहिए। बच्चे अपने बुजुर्गों का सम्मान करें, औरों को सुधारने से पहले अपने आपको सुधारने का प्रयास करें। उन्होंने आह्वान किया कि बेटे बेटी में कोई फर्क करें तथा सुख दुख में भगवान का शुक्र मनाएं तभी हम सुखी रह सकते हैं क्योंकि कहा भी है कि जो रहेगा मस्त वह रहेगा स्वस्थ। इस अवसर पर पूर्व पालिका प्रधान रामप्रकाश मेहता, राजेंद्र संधु, बंसी अरोड़ा, शाम आहूजा, शशी धवन, अशोक मेहता, सुरेंद्र किनरा, पंकज पाहवा, महेंद्र भाटिया, संत लाल भुटानी, भगवान दास पाहवा, जोनी मेहता, रिंकल किनरा भलेराम यादव प्रदूमण आदि मौजूद थे।
awa_Deva hin_Deva hin_Deva